KCE บวก 5% รับเทรดพาร์ใหม่วันแรก! โบรกฯชี้ผลงานที่เหลือของปีสดใสแนะซื้อเป้า 42.50 บ.
KCE บวก 5% รับเทรดพาร์ใหม่วันแรก! โบรกฯชี้ผลงานที่เหลือของปีสดใสแนะซื้อเป้า 42.50 บ. โดย ณ เวลา 15.19 น. อยู่ที่ระดับ 36.50 บาท บวก 1.75 บาท หรือ 5.04% ด้วยมูลค่าซื้อขาย 105.74 ล้านบาท
21 พ.ค. 2561

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 15.19 น. อยู่ที่ระดับ 36.50 บาท บวก 1.75 บาท หรือ 5.04% ด้วยมูลค่าซื้อขาย 105.74 ล้านบาท

บล.ดีบีเอส วิคเคอร์ส ระบุในบทวิเคราะห์ว่า KCEแตกพาร์ใหม่วันแรก(21พ.ค.) จากเดิมราคาพาร์ 1.00 บาท ลดลงเป็น 0.50 บาท หากใช้ราคาปิดวานนี้ KCE ราคาหุ้นจะลดลงเป็นจากราคาปิดวันศุกร์ที่ 69.50 บาท จะมีราคาลดลงเป็น 34.75 บาท ทำให้สภาพคล่องในการซื้อขายหุ้นดีขึ้น แต่ปัจจัยพื้นฐานไปไม่เปลี่ยนแปลง
ทางด้านปัจจัยพื้นฐานแนะนำ ซื้อ KCE พ้นช่วงแย่สุดไตรมาส 1/61 ไปแล้ว ผลกำไรมีแนวโน้มกำลังจะดีขึ้น ปลายไตรมาส 1/61 บริษัทมีคำสั่งซื้อที่ทำไม่ทันค้างอยู่ 8 ล้านดอลลาร์ และได้เพิ่มเครื่องจักร 8 ตัวในปลายไตรมาส 1 ที่ผ่านมา แล้วจะเพิ่มอีก 20 ตัวในไตรมาส 2/61 ทำให้กำลังการผลิตเพิ่มขึ้น ทั้งนี้เพื่อรองรับ High Season ของธุรกิจในไตรมาส 3 ความต้องการซื้อสินค้ายังคงแข็งแกร่งทั้งในระยะสั้นและระยะยาว
ขณะเดียวกัน KCE น่าจะได้ประโยชน์จากการที่โรงงานคู่แข่งขันเกิดเพลิงไหม้ และบริษัทเพิ่งได้ 2 ออร์เดอร์ใหญ่จากลูกค้าในธุรกิจยานยนต์ซึ่งจะเริ่มรับรู้รายได้ปี 62 และหนุนผลประกอบการใน 5 ปีข้างหน้า คงคำแนะนำซื้อ ที่ราคาพื้นฐาน 42.50 บาท สำหรับในเรื่อง MSCI แม้ KCE จะถูกปรับออกจาก MSCI Global Standard แต่ก็ได้รับการเพิ่มเข้าไปใน MSCI Small Cap Indexed แทน มีผล 31 พ.ค.61